სულდა (მთა)
სულდა — მთა და ტაფობი საქართველოში, სამცხე-ჯავახეთის მხარეში, ახალქალაქის მუნიციპალიტეტში. მდებარეობს ჯავახეთის ზეგანზე. მთა სულდა აღმართულია მურაკვალის სერის ჩრდილო-აღმოსავლეთ დაბოლოებაზე. სიმაღლე ზღვის დონიდან 2081 მ. ვულკანურია, გუმბათისებრი, შემოსილია სუბალპური ბალახეულობით. სულდის ტაფობი მდინარე ქოდალოს (მტკვრის მარჯვენა შენაკადი) შუა დინებაშია და განლაგებულია ზღვის დონიდან 1850 მ სიმაღლეზე. წარმოადგენს მდინარის ნალექებით ამოვსებულ ბრაქისინკლინურ ღრმულს. აქვს ბრტყელი დაჭაობებული ფსკერი.